Ալեքսանդր Յակովենկո

Ալեքսանդր Յակովենկո (ռուս.՝ Александр Владимирович Яковенко, հոկտեմբերի 21, 1954(1954-10-21), Գոմել, Բելառուսական ԽՍՀ, ԽՍՀՄ), ռուս դիվանագետ։ 2011 թվականի հունվարի 24-ից Մեծ Բրիտանիայում Ռուսաստանի Դաշնության արտակարգ և լիազոր դեսպան, Ռուսաստանի Դաշնության արտաքին գործերի նախարարի տեղակալ (2005-2011)։ Արտակարգ և լիազոր դեսպան (2004)։


== Կենսագրություն ==


=== Կրթություն ===
1976 թվականին ավարտել է Մոսկվայի միջազգային հարաբերությունների պետական ինստիտուտը։
1999 թվականին՝ իրավաբանական գիտությունների թեկնածու։
Իրավաբանական գիտությունների դոկտոր, պրոֆեսոր, տիրապետում է անգլերեն և ֆրանսերեն լեզուներին։


=== Դիվանագիտական գործունեություն ===
1976 թվականից զբաղվում է դիվանագիտական գործունեությամբ։

1976-1981 թվականներին՝ ԽՍՀՄ ԱԳՆ միջազգային կազմակերպությունների վարչության աշխատակից։
1981-1986 թվականներին՝ ՄԱԿ-ում (Նյու Յորք) ԽՍՀՄ մշտական ներկայացուցչության աշխատակից։
1986-1990 թվականներին՝ ԽՍՀՄ ԱԳՆ արտաքին քաղաքականության պլանավորման բաժնի վարիչ։
1990-1993 թվականներին՝ համաեվրոպական գործընթացի դեպարտամենտի բաժնի վարիչ։
1993-1995 թվականներին՝ ՌԴ ԱԳՆ Միջազգային գիտատեխնիկական համագործակցության դեպարտամենտի փոխտնօրեն։
1995-1997 թվականներին՝ Ռուսաստանի ԱԳՆ անվտանգության և զինաթափման հարցերով դեպարտամենտի տնօրենի տեղակալ, Միջազգային գիտատեխնիկական կենտրոնի կառավարիչների խորհրդում Ռուսաստանի ներկայացուցիչ։
1997-2000 թվականներին՝ Վիեննայում միջազգային կազմակերպություններին առընթեր Ռուսաստանի Դաշնության մշտական ներկայացուցչի տեղակալ։
2000-2005 թվականներին՝ Ռուսաստանի ԱԳՆ պաշտոնական ներկայացուցիչ, ՌԴ ԱԳՆ Տեղեկատվության և մամուլի դեպարտամենտի տնօրեն։
2000 թվականի հունիսի 14-ին հաստատվել է որպես Ռուսաստանի ԱԳՆ կոլեգիայի անդամ։
2005 թվականի օգոստոսի 5-ից-2011 թվականի հունվարի 27-ը՝ Ռուսաստանի Դաշնության արտաքին գործերի նախարարի տեղակալ։2011 թվականի հունվարի 24-ից՝ Մեծ Բրիտանիայի և Հյուսիսային Իռլանդիայի Միացյալ Թագավորությունում Ռուսաստանի Դաշնության արտակարգ և լիազոր դեսպան։


==== Մասնակցություն միջազգային ֆորումներին ====
2000-2009 թվականներին՝
ՄԱԿ-ի (Նյու Յորք) Գլխավոր ասամբլեայի նստաշրջանների աշխատանքի մասնակից
ՄԱԿ-ի (Նյու Յորք) Անվտանգության խորհրդի մասնակից
2005-2009 թվականներին՝ Ռուսաստանի Դաշնության պատվիրակության ղեկավարը ՄԱԿ-ի տնտեսական և սոցիալական խորհրդի նստաշրջաններում (Ժնև, Նյու Յորք)
2006-2009 թվականներին՝ Ռուսաստանի Դաշնության պատվիրակության ղեկավարը ՄԱԿ-ի Մարդու իրավունքների խորհրդում
2006 թվականին՝
Ռուսաստանի Դաշնության ներկայացուցիչը «Չմիավորված շարժման» պետությունների և կառավարությունների ղեկավարների խորհրդաժողովում (Հավանա)
Ռուսաստանի Դաշնության պատվիրակության ղեկավարը Ասիա-խաղաղօվկիանոսյան տարածաշրջանի երկրների տրանսպորտի հարցերով նախարարական համաժողովին (Բուսան, Կորեայի Հանրապետություն)
Ռուսաստանի Դաշնության պատվիրակության ղեկավարը Տնտեսական համագործակցության և զարգացման կազմակերպության խորհրդի նախարարական նստաշրջանում (Փարիզ)
2007 թվականին՝
Ռուսաստանի Դաշնության պատվիրակության ղեկավարը ՅՈՒՆԵՍԿՕ-ի Գլխավոր կոնֆերանսի նստաշրջանում (Փարիզ)
Ռուսաստանի Դաշնության պատվիրակության ղեկավարը ՄԱԿ-ի Եվրոպական տնտեսական հանձնաժողովում (Ժնև)
ՅՈՒՆԻԴՈ-ի (Վիեննա) Գլխավոր կոնֆերանսի նստաշրջանի նախագահի տեղակալ, Ռուսաստանի Դաշնության պատվիրակության ղեկավար
Ռուսաստանի Դաշնության պատվիրակության ղեկավարը ՄԱԿ-ի Ասիայի և Խաղաղ օվկիանոսի տնտեսական և սոցիալական հանձնաժողովի նստաշրջանում
2008-2009 թվականներին՝ Ռուսաստանի Դաշնության պատվիրակության ղեկավարը Քաղաքակրթությունների դաշինքի ամենամյա ֆորումներում (Մադրիդ, Ստամբուլ)
2008 թվականին՝
Ռուսաստանի Դաշնության պատվիրակության ղեկավարը՝ ՊԳԿ-ի (Հռոմ) նստաշրջանում
UNEP-ի Կառավարիչների խորհրդի հատուկ նստաշրջանում Ռուսաստանի Դաշնության պատվիրակության ղեկավար (Մոնակո)
2009 թվականին՝
Դուրբանի հռչակագրի և ռասսիզմի, ռասսայական խտրականության, այլատյացության և դրանց հետ կապված անհանդուրժողականության դեմ պայքարի գործողությունների ծրագրի (Ժնև) կատարման վերաբերյալ ամփոփիչ կոնֆերանսի նախագահի տեղակալ, Ռուսաստանի Դաշնության պատվիրակության ղեկավար։
Ռուսաստանի Դաշնության պատվիրակության ղեկավարը ՄԱԿ-ի Եվրոպական տնտեսական հանձնաժողովի (ԵՏՀ) նստաշրջանում (Ժնև)։


=== Ակադեմիական գործունեություն ===
Բնական գիտությունների ռուսական ակադեմիայի իսկական անդամ (Մոսկվա)
ՌԳԱ-ի տիեզերական խորհրդի անդամ (Մոսկվա)
Տիեզերական իրավունքի միջազգային ինստիտուտի անդամ (Փարիզ)
Աստղանավորդության միջազգային ակադեմիայի անդամ (Փարիզ)


== Ընտանիք ==
Ամուսնացած է, ունի դուստր։


== Պարգևներ ==
Ալեքսանդր Նևսկու շքանշան (2019 թվականի փետրվարի 27)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ պետական ծառայության համար։
Պատվո շքանշան (2012 թվականի դեկտեմբերի 30)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար
Բարեկամության շքանշան (2002 թվականի նոյեմբերի 14)՝ Ռուսաստանի Դաշնության արտաքին քաղաքական կուրսի իրականացմանը ակտիվ մասնակցության և երկարամյա բարեխիղճ աշխատանքի համար
«Հայրենիքին մատուցած ծառայությունների համար» 1-ին աստիճանի շքանշան (2005 թվականի հոկտեմբերի 18)՝ 1941-1945 թվականների Հայրենական մեծ պատերազմում հաղթանակի 60-ամյակին նվիրված տոնական միջոցառումների նախապատրաստման և անցկացման գործում ունեցած վաստակի համար
«Հայրենիքին մատուցած ծառայությունների համար» 2-րդ աստիճանի շքանշան (1996 թվականի ապրիլի 9)՝ պետությանը մատուցած ծառայությունների, «Միր» բազմաթիրախային ուղեծրային օդաչուավոր համալիրի մշակման և ստեղծման գործում ունեցած մեծ ավանդի համար«
Մոսկվայի 850-ամյակին նվիրված» մեդալ
Ռուսաստանի Դաշնության նախագահի պատվոգիրը (2009 թվականի նոյեմբերի 23)՝ Ռուսաստանի Դաշնության արտաքին քաղաքական կուրսի իրականացման գործում ունեցած վաստակի համար
Ռուսաստանի Դաշնության արտաքին գործերի նախարարության պատվավոր աշխատակից


== Դիվանագիտական աստիճան ==
1-ին կարգի արտակարգ և լիազոր դեսպանորդ (2003 թվականի փետրվարի 14),
Արտակարգ և լիազոր դեսպան (2004 թվականի հուլիսի 13)։


== Ծանոթագրություններ ==


== Գրականություն ==
Яковенко Александр Владимирович // Щёголев К. А. Кто есть кто в России. Исполнительная власть. — Кто правит современной Россией — М., Астрель: АСТ, 2007, С. 539—540 ISBN 978-5-17-047056-3


== Արտաքին հղումներ ==
Կենսագրությունը Մեծ Բրիտանիայում Ռուսաստանի դեսպանատան կայքում
Ալեքսանդր Յակովենկոյի թվիթերյան էջը
Անձնական էջը Ռուսաստանի Դաշնության արտաքին գործերի նախարարության պաշտոնական կայքում և կենսագրություններ 8 լեզուներով
Կենսագրությունը Մոսկվայի միջազգային հարաբերությունների պետական ինստիտուտի կայքում
Ռուսաստանի ԱԳՆ միասնական լրահոս
Ալեքսանդր Յակովենկոյի հրապարակումների արխիվը ռուսական թերթում
Ալեքսանդր Յակովենկոյի մասին տեղեկատվական հաղորդագրությունների արխիվը ՄԱԿ-ի նորությունների կայքից